2017-02-11 Zelený dvor
V sobotu 11.02. sa stretneme o 09:00 na parkovisku neďaleko krematória.
Tréning zameriame na bežné stopy a prechody cez tvrdé povrchy.
[Po tréningu]
Tak v sobotu sme celkom slušne pocvičili s Košickou kynologickou záchranárskou brigádou a dokonca nám už aj počasie prialo - slušné 2°C, bezvetrie a slnečno :) .
Marika s Alinkou po dlhšej prestávke dostali pár motivačných cvičení s cudzími kladačmi. Alinka zjavne nezabudla, ako sa to robí a motivačky dala ľavou zadnou :)
Fairuška so zdravotných dôvodov dostala kratšiu stopu, ale taktiež na úplne nového kladača. A zvládla to bez problémov :)
Jackie si vyskúšala vracačku s úplne novým kladačom. Presne identifikovala miesto, kde sa pach stráca a po chvíľke našla správnu cestu. Ako druhé cvičenie sme mali rozlíšenie pachov medzi veľmi známym a úplne cudzím kladačom. Spočiatku sledovala obe stopy, no keď sa jej známy pach stratil, potrebovala si ho znova nájsť. No stačilo jedno upozornenie a vrátila sa naspäť na správnu stopu.
Vďaka všetkým, čo prišli na tréning! :)